สวัสดีค่ะ หนูเป็นแม่หลังคลอดค่ะ ก่อนคุณนัดหลังคลอดได้มีอะไรกับสามีหลั่งนอกนะคะ นัด16กรกฎาคม63ที่ผ่านมาค่ะได้มีการฉีดยาคุม ประจำเดือนมาหลังคลอดคือมาตอนน้ำคาวปลายังไม่หมดหนูเลยไม่แน่ใจว่าเป็นประจำรึเปล่าเลยไม่ได้จดวันที่ค่ะ ตอนนี้น่าจะครบ1เดือนแล้วที่ประจำเดือนยังไม่มา และอีก9วันจะครบ1เดือนที่ฉีดยาคุม แบบนี้ผิดปกติไหมคะ พอดีตอนฉีดยาคุมคุณเขาไม่ได้บอกข้อมูลอะไรเกี่ยวกับการฉีดยาคุมค่ะ
สวัสดีค่ะ การมีเพศสัมพันธ์หลังคลอด ในช่วงที่หลังคลอดใหม่ๆภายในประมาณ 3 เดือนร่วมกับยังให้นมบุตรกินอย่างเต็มที่อยู่นั้น มีโอกาสตั้งครรภ์ได้น้อย เพราะร่างกายจะสร้างฮอร์โมนตามธรรมชาติเพื่อการคุมกำเนิด แต่หากเลยจากนี้ไป โอกาสตั้งครรภ์ก็จะสูงขึ้นเรื่อยๆ และถ้ามีประจำเดือนกลับมาแล้ว โอกาสตั้งครรภ์มีได้แต่อย่างไรก็ตามหากยังไม่พร้อมมีบุตร แนะนำการคุมกำเนิดทันทีหลังคลอด การใช้ยาฉีดคุมกำเนิดนั้นก็เป็นวิธีที่มีประสิทธิภาพสูงและใช้ช่วงให้นมบุตรได้อย่างปลอดภัย ยาอาจทำให้ประจำเดือนมาไม่สม่ำเสมอหรือไม่มา ร่วมกับอาจมีมีเลือดออกผิดปกติทางช่องคลอดระหว่างรอบเดือนได้แนะนำการแจ้งแพทย์ก่อนฉีดยาครั้งต่อไป ว่าประจำเดือนยังไม่มาตามปกติ เพื่ออาจจะต้องตรวจการตั้งครรภ์ให้แน่ใจก่อนว่าไม่มี ชุดตรวจครรภ์ให้ผลบวกได้ตั้งแต่ 10-14 วันหลังปฏิสนธิค่ะ แต่จากที่กล่าวมา โอกาสตั้งครรภ์ยังมีได้น้อย